**TEHNIČNE SPECIFIKACIJE**

PREDMET JAVNEGA NAROČILA

Predmet javnega naročila: **dobava materiala za artroskopije**

* sklop 5: resorptivni interferenčni vijaki tip 2,
* sklop 14 : radiofrekvenčne elektrode kompatibilne z aparatom Arthrocare Quantum,
	1. STROKOVNE ZAHTEVE NAROČNIKA

**SKLOP 5: resorptivni interferenčni vijaki tip 2** Iz PLL (enakovredni vijaku proizvajalca ARTREX)

**SKLOP 14** : **radiofrekvenčne elektrode** (kompatibilne z aparatom model Arthrocare Quantum (REF: 12000)

1.3 POSEBNE ZAHTEVE:

Sklop 5: ponudnik mora ponuditi vse vrste žic in svedrov za vstavitev brezplačno.

Sklop 14 : ponudnik lahko ponudi RF elektrode za drug model aparata, pri čemer mora nuditi ustrezen aparat z wifi stopalko na brezplačno uporabo.

Za oba sklopa bo celoten razpisani material na komisijskem  skladišču.

1.2 SPLOŠNE ZAHTEVE

1.2.1  Ponudnik mora za vsak ponujeni izdelek navesti proizvajalca, naziv in kataloško številko.

1.2.2 Ponudnik mora priložiti ustrezen CE certifikat in izjavo o skladnosti za vse ponujene izdelke.

1.2.3 Ponudnik mora za kovinske implantate predložiti izjavo proizvajalca o kompatibilnosti  ponujenega  materiala za artroskopije s slikanjem z magnetno resonanco z jakostjo magnetnega polja do najmanj 3,0 Tesla.

Izjava mora vsebovati seznam materiala za artroskopije na katere se nanaša, z njihovimi zaščitenimi imeni in za katero območje velja. Izjava, ki bo vsebovala le seznam materialov, primernih za MRI preiskave, brez zaščitenega imena materiala za artroskopije, se bo smatrala kot neustrezna. Izjava mora biti potrjena s strani proizvajalca materiala za artroskopije. Material za artroskopije iz ponudbe, ki na seznamu kompatibilnih materialov za artroskopije  z MRI preiskavo ne bo naveden, se smatra kot neprimeren za tovrstno preiskavo.

1.2.4 Ponudnik mora priložiti katalog proizvajalca, iz katerega je nedvoumno razvidna kataloška številka izdelka z nazivom in pripadajočim opisom za vse ponujene izdelke.

1.2.5 Vsi ponujeni izdelki po posameznih skupinah morajo ustrezati vsem opredeljenim strokovnim zahtevam naročnika.

1.2.6 Pripadajoči inštrumentarij in kontejnerje za sterilizacijo za posamezno vrsto implantata mora dobavitelj nuditi v brezplačno uporabo in ga promptno vzdrževati in obnavljati v bolnišnici. Dobavitelj je dolžan ob vsakem inštrumentariju priložiti navodila o čiščenju, sterilizaciji in vzdrževanju inštrumentarija. Inštrumenti za eksplantacijo implantatov postanejo trajna last naročnika takoj, ko se implantira prvi implantat.

1.2.7  Do  uporabe je material za artroskopije  last dobavitelja.

1.2.8 Dostavljeni material za artroskopije mora imeti rok uporabe še najmanj dve leti od datuma dostave. Dobavitelj je dolžan zamenjati material za artroskopije s krajšim rokom uporabe iz skladišča naročnika v skladu z svojo interno politiko vodenja zalog, pri čemer prevzema odgovornost za morebitne primere pretečenih rokov. V nobenem primeru naročnik ni dolžan kriti stroškov materiala za artroskopije s pretečenim rokom uporabe.

1.2.9 Ponudnik mora na prenosnici, ki mora biti napisana v slovenskem jeziku, zagotavljati, da je poleg predpisanih podatkov, ob nazivu in kataloški številki implantata tudi njegova serijska številka in rok uporabe. Prenosnica mora vsebovati tudi vse finančne podatke (cena, rabat, davek). Ponudnik je dolžan zagotoviti dokumente prejema (prenosnica, dobavnica) tudi v elektronski obliki.

1.2.10 Vsi materiali za artroskopije morajo biti na zunanji embalaži ter notranjih nalepkah poleg predpisanih oznak označene s črtno kodo.

1.2.11 Ponudniki morajo predložiti vzorce ponujenih izdelkov tekom postopka strokovnega ocenjevanja ponudb na morebitno naročnikovo zahtevo. Ponudniki morajo dostaviti vzorce na dan, ki ga bo določil naročnik, vendar ne prej kot v roku 5 dni od naročnikove zahteve. V primeru, da ponudnik ne dostavi vzorcev oz. jih ne dostavi v predpisanem roku, bo naročnik smatral, da odstopa od ponudbe. Po ocenjevanju bo naročnik odločil, ali ponujeni implantati in drugi ponujeni materiali izpolnjujejo strokovne zahteve naročnika.

1.2.12 Način in rok dobave: sukcesivne dobave v roku 24 ur od poročila naročnika o porabi oziroma glede na dogovor z naročnikom, FCO Ortopedska bolnišnica Valdoltra – lekarna, razloženo.

1.2.13 Cena: pogodbena cena ne sme biti višja kot je navedena v ponudbenem predračunu.

1.2.14 Rok plačila: 60 dni od prejemu pravilno izstavljenega računa.

1.2.15 Trajanje pogodbe: do 1. 6. 2023.

1.2.16 Ponudnik je dolžan seznanjati naročnika s strokovnimi novostmi in organizirati brezplačno usposabljanje.

1.2.17 Količine so okvirne in ne zavezujejo naročnika k nakupu vseh navedenih količin.